Diari Oficial de la Generalitat Valenciana


Sumari del DOGV 6694, del 18-01-2012 (2011/13501)

Notificació de la sentència dictada en el judici ordinari número 509/2009.
--------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13635


Organisme emissor
:   Jutjat de Primera Instància i Instrucció número 2 de Catarroja

Tipus de document
:   Edicte

Notificació de la sentència dictada en el judici ordinari número 509/2009. [2011/13944]  
Procediment ordinari 000509/2009  
De: Isodis, SL.  
Procurador: José Luis Medina Gil.  
Contra: Juan Carlos Mejías Soria i Placa a Placa Linares, SL.  
En aquest procediment seguit a instàncies d'Isodis, SL, contra Juan Carlos Mejías Soria i Placa a Placa Linares, SL, s'ha dictat la sentència, que té l'encapçalament i la dispositiva que, literalment, són com segueix:  
«Sentència número 63/2010  
Magistrada que la dicta: Elena Belén Alcaraz Falcón.  
Lloc: Catarroja (València).  
Data: 10 de juny de 2010.  
Part demandant: Isodis, SL.  
Procurador: José Luis Medina Gil.  
Part demandada: Juan Carlos Mejías Soria i Placa a Placa Linares, SL.  
Elena Belén Alcaraz Falcón, magistrada del Jutjat de Primera Instància i Instrucció número 2, he vist aquestes actuacions de judici ordinari sobre reclamació d'una quantitat, seguides a instàncies d'Isodis, SL, representat pel procurador senyor Medina Gil i assistit pel lletrat senyor Clemente González contra Juan Carlos Mejías Soria i l'entitat Placa a Placa Linares, SL, declarada en rebel·lia, i dispose el que segueix.  
  
Dispositiva  
Estime la demanda interposada pel procurador dels tribunals senyor Medina Gil, en nom i representació d'Isodis, SL, contra Juan Carlos Mejías Soria i Placa a Placa Linares, SL, i en virtut d'això, condemne el demandat a pagar a l'actor la quantitat de cent quinze mil huit-cents noranta-set euros amb vint-i-sis cèntims (115.897,26 €), més els interessos legals d'acord amb el fonament jurídic tercer.  
  
Les costes processals s'imposen al demandat.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 4572 LECn), i amb l'advertiment a la part del que segueix:  
a) Haurà de constituir amb el dipòsit previ de 50 euros en el compte de dipòsits i consignacions d'aquest Jutjat (número 4528 0000 04 0509 09), i indicar en el camp concepte "recurs d'apel·lació i clau 02".  
  
b) El justificant d'ingrés es presentarà amb l'escrit d'interposició, anunci, adhesió o preparació del recurs corresponent.  
  
c) Així mateix, es fa saber a la part que per al supòsit de devolució del dipòsit, d'acord amb la legislació vigent i per tal d'agilitzar-la, haurà de facilitar a aquest Jutjat un número de compte bancari on puga realitzar l'esmentada devolució.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
I atés que els demandats esmentats, Juan Carlos Mejías Soria i Placa a Placa Linares, SL, es troben en parador desconegut, s'expedeix aquest edicte a fi que valga de notificació de forma deguda.  
  
Catarroja, 25 de novembre de 2011.- La secretària judicial: Laura Fajón Chamorro.